تورکیه بؤیوک میللت مجیلیسی‌نین صدری مصطفی شنتوپ آلبانیانین پایتاختی تیرانادا کئچیردیگی گؤروش‌لری چرچیوه‌سینده پرزیدنت ایلیر متا و باش ناظیر ایدی راما ایله آیری-آیری‌لیقدا بیر آرایا گلیب.
آلبانیا پرزیدنتلیگیندن ائدیلن یازیلی آچیقلامایا گؤره، پرزیدنت متا ایکی اؤلکه آراسینداکی مکمل علاقه‌لره و بو علاقه‌لرین گله‌جکده داها دا اینکیشاف ائتمه‌سی‌نین واجیب‌لیگی‌نین لازیم اولدوغونو ایفاده ائده‌رک، تورکیه-‌نین آلبانیا-داکی سرمایه قویولوش‌لاری‌نین آرماسی ساحه‌سیندکی امکداشلیغین گوجلندیریلمه‌سینه احتیاج اولدوغونو سؤیله‌ییب.
متا "ایکی ناتو متفیقی اولا‌راق امکداش‌لیق تجروبه‌سی و آلبانیا ایله تورکیه آراسینداکی استراتژی طرفداش‌لیق، باریش و تهلوکه‌سیزلیک اوچون اورتاق سعی‌لرین اهمیت‌لی بیر پلاتفورماسی اولا‌راق قالماغا داوام ائدیر" ایفاده‌لردن ایستیفاده ائدیب.
متا آیریجا تورکیه و جمهور باشقانی رجب طیب اردوغانین 2019-جو ایلین نوامبر آییندا باش وئرن زلز‌له‌دن سونرا منزیل تیکیلمه‌سی و فیراداکی خسته‌خانا اینشاتی ایله باغلی عهده لیک‌لرینه گؤره ده تشککور ائدیب.
تورکیه بؤیوک میللت مجیلیسی‌نین صدری مصطفی شنتوپ آلبانیا-‌داکی فعالیت‌لری و آوروپا بیرلیگینه عضو‌لوگو سوره جی چرچیوه‌سینده حیاتا کئچیریلن احاته‌لی اصلاحات سعی‌لرینی یاخیندان ایزله‌دیگینی قئید ائده‌رک، تورکیه-‌نین آلبانیانین آوروپا بیرلیگی عضو‌لوگونو و آوروپا آتلانتیک قوروم‌لارلا بوتونلشمه‌سینی دستکلمه‌یه داوام ائدجگینی سؤیله‌ییب.
شنتوپ آیریجا، پرزیدنت متا ایله گؤروشدوکدن سونرا آلبانیا پارلامنتی‌نین صدری گراموز روچی طرفیندن اونون و هئیتی‌نین شرفینه وئریلن یئمه‌یه ده قاتیلیب، داها سونرا ایسه باش ناظیر راما ایله گؤروش کئچیریب.
بالکان‌لارین و خصوصاً ده دوست و قارداش آلبانیا-نین ثابت‌لیگی‌نین تورکیه-‌نین خاریجی سیاستی‌نین اونجه لیکلریندن اولدوغونو سؤیله‌ین شنتوپ 509 میلیون دو‌لارلیق تیجارت حجمیله تورکیه-‌نین آلبانیانین دؤردونجو ان بؤیوک تیجارت طرفداشی اولدوغونا دقت چکیب.
